
PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 7 noiembrie 2017

Nr.4c-6/331




Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru aprobarea Ordonanţei Guvernului nr.3/2017 privind unele măsuri pentru administraţia publică centrală, transmis Comisiei pentru administraţie publică şi amenajarea teritoriului, pentru dezbatere şi avizare pe fond cu adresa nr. PL. x 347 din 17 octombrie 2017.
PREŞEDINTE,

Florin-Claudiu ROMAN



PARLAMENTUL ROMÂNIEI

CAMERA DEPUTAŢILOR
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 7 noiembrie 2017

Nr.4c-6/331

R A P O R T      

asupra proiectului de Lege pentru aprobarea Ordonanţei Guvernului nr.3/2017 privind unele măsuri pentru administraţia publică centrală

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului a fost sesizată, cu dezbaterea şi avizarea pe fond, în procedură obișnuită, cu proiectul de Lege pentru aprobarea Ordonanţei Guvernului nr.3/2017 privind unele măsuri pentru administraţia publică centrală, transmis cu adresa nr. PL.x 347 din 17 octombrie 2017, înregistrat cu nr. 4c-6/331 din 18 octombrie 2017.

Camera Deputaţilor este Cameră decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare,.

Consiliul Legislativ, prin avizul nr.576/20.07.2017, a avizat favorabil proiectul de lege.

Comisia pentru drepturile omului, culte şi problemele minorităţilor naţionale, prin avizul nr.4c-5/433/24.10.2017, a avizat favorabil proiectul de lege,.

Comisia pentru muncă şi protecţie socială, prin avizul nr.4c-7/1049/30.10.2017, a avizat favorabil proiectul de lege.

Proiectul de lege are ca obiect de reglementare constituirea Comitetului pentru analiza organizării instituţionale şi a resurselor umane din administraţia publică centrală, organism consultativ, fără personalitate juridică. Totodată, se propune suspendarea ocupării posturilor vacante sau temporar vacante din autorităţile sau instituţiile publice care fac obiectul analizei Comitetului până la data de 31 decembrie 2017.
         Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, comisia a examinat proiectul de lege în ședinţa din 7 noiembrie 2017.


La lucrările Comisiei pentru administrație publică și amenajarea teritoriului au fost prezenţi 23 deputaţi, din totalul de 25 de membri ai comisiei.

La dezbaterile care au avut loc a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale, Administrației Publice și Fondurilor Europene.


În urma dezbaterilor şi a opiniilor exprimate, membrii Comisiei au hotărât, cu majoritate de voturi, (un vot împotrivă și o abținere) adoptarea  proiectului de Lege pentru aprobarea Ordonanţei Guvernului nr.3/2017 privind unele măsuri pentru administraţia publică centrală.

 În funcţie de obiectul şi conţinutul său, proiectului de lege face parte din categoria legilor ordinare.

PREŞEDINTE,

           SECRETAR,


Florin-Claudiu ROMAN 
Simona BUCURA-OPRESCU
Sef serviciu, Sofia Chelaru                                                                                                                          
Consilier parlamentar, Nicoleta Toma

